CELEX: 52012PC0113
Language: mt
Date: 2012-03-19
Title: Proposta għal DEĊIŻJONI TAL-KUNSILL dwar il-pożizzjoni li għandha tittieħed mill-Unjoni Ewropea fil-Kunsill tal-Ministri ta’ bejn l-AKP u l-UE rigward ir-reviżjoni tat-termini u l-kundizzjonijiet tal-finanzjament tal-investimenti (il-Kapitoli 1 tal-Anness II ta’ mal-Ftehim ta’ Sħubija bejn l-AKP u l-KE)

|
			
		
		
		52012PC0113
		
			Proposta għal DEĊIŻJONI TAL-KUNSILL dwar il-pożizzjoni li għandha tittieħed mill-Unjoni Ewropea fil-Kunsill tal-Ministri ta’ bejn l-AKP u l-UE rigward ir-reviżjoni tat-termini u l-kundizzjonijiet tal-finanzjament tal-investimenti (il-Kapitoli 1 tal-Anness II ta’ mal-Ftehim ta’ Sħubija bejn l-AKP u l-KE) /* COM/2012/0113 final - 2012/0052 (NLE) */
			
				
		
		
			
			   	MEMORANDUM TA' SPJEGAZZJONI
Il-Ftehim ta’ Sħubija bejn il-membri
tal-Grupp tal-Istati Afrikani, tal-Karibew u tal-Paċifiku (AKP),
min-naħa l-waħda, u l-Unjoni Ewropea u l-Istati Membri tagħha,
min-naħa l-oħra, iffirmat f’Kotonù fit-23 ta’ Ġunju 2000[1], jipprovdi li l-Faċilità ta’
Investiment tal-AKP tkun magħmula minn riżorsi li jkunu
mmaniġġjati bħala fond li jista’ jerġa’ jintuża u minn
għotjiet fl-għamla tal-finanzjament tas-sussidji tar-rati tal-imgħax.
Il-Ftehim jipprovdi wkoll li sa 10% tal-pakkett imsemmi l-aħħar
jistgħu jintużaw biex isostnu assistenza teknika relatata ma’
proġetti fil-pajjiżi tal-AKP (l-Anness II ta’ mal-Ftehim ta’
Sħubija bejn l-AKP u l-KE, il-Kapitolu 1, l-Artikoli 1(3) u 2(9)). 
L-assistenza teknika relatata ma’
proġetti tgħin lill-pajjiżi sħab u lill-investituri
jħejju aħjar il-proġetti ta’ investiment tagħhom u
jissorveljawhom aħjar, itejbu l-kwalità u l-impatt tal-investimenti, u
jsaħħu l-kapaċitajiet tas-sħab lokali biex
jimmaniġġjaw fuq medda medja u twila ta’ żmien. 
Kif previst fl-Artikolu 6b tal-Kapitolu 1
tal-Anness II ta’ mal-Ftehim ta’ Sħubija bejn l-AKP u l-KE, fl-2010
twettqet, bħala valutazzjoni indipendenti, evalwazzjoni ta’ nofs
it-terminu tal-Faċilità ta’ Investiment li kienet tkopri l-perjodu bejn
l-2003 u l-2009. Għall-fini ta’ kompletezza, ġew inklużi wkoll
l-operazzjonijiet tal-Bank Ewropew tal-Investiment (il-BEI) li jaqgħu
taħt ir-riżorsi proprji. L-evalwazzjoni kkonkludiet li l-użu ta’
assistenza teknika kien element importanti tal-valur miżjud tal-operazzjonijiet
tal-BEI b’mod ġenerali u, b’mod partikulari, tal-Faċilita ta’
Investiment, minħabba li dan jikkontribwixxi għat-tisħiħ
tal-prattiki tal-immaniġġjar tal-intermedjarji finanzjarji.
Madanakollu, l-evalwazzjoni nnotat ukoll li l-pakkett ta’ bħalissa għall-assistenza
teknika huwa limitat wisq u rrakkomandat li jiġu żvilppati
mekkaniżmi sabiex jiġi ggarantit li jkun hemm riżorsi
supplimentari għall-għotjiet għall-assistenza teknika flimkien
ma’ strumenti oħrajn immaniġġjati mill-Bank Ewropew
tal-Investiment, bħal selfiet u investimenti f’kapital. Din
ir-rakkomandazzjoni ġiet approvata mill-Kummissjoni Ewropea u mill-Bank
Ewropew tal-Investiment. Il-proposta għalhekk għandha l-intenzjoni li
tippermetti li l-operazzjonijiet tal-Bank Ewropew tal-Investiment, kemm
taħt ir-riżorsi proprji tal-Faċilità ta’ Investiment kif ukoll
taħt dawk tal-BEI, jibqgħu jgawdu mill-assistenza teknika relatata
ma’ proġetti waqt il-Protokoll Finanzjarju ta’ bħalissa (l-10 Fond
Ewropew għall-Iżvilupp) kif ukoll wara li jintemm.
Skont l-Artikolu 100 tal-Ftehim ta’ Kotonù,
l-Anness II jista’ jiġi rrivedut permezz ta’ deċiżjoni
tal-Kunsill tal-Ministri ta’ bejn l-AKP u l-UE.
L-objettiv tad-Deċiżjoni proposta
huwa li l-parti tal-pakkett li hija allokata għas-sussidji tar-rati
tal-imgħax li tista’ tintuża għal assistenza teknika relatata
ma’ proġetti tikber minn 10% għal 15%, kif definit fl-Artikoli 1(3) u
2(9) tal-Kapitolu 1 tal-Anness II ta’ mal-Ftehim ta’ Sħubija bejn l-AKP u
l-KE. Wieħed ifakkar li dan il-persentaġġ jirrappreżenta
limitu massimu.
Il-Kummissjoni tipproponi li l-Kunsill jadotta
d-Deċiżjoni mehmuża.
2012/0052 (NLE)
Proposta għal
DEĊIŻJONI TAL-KUNSILL
dwar il-pożizzjoni li għandha
tittieħed mill-Unjoni Ewropea fil-Kunsill tal-Ministri ta’ bejn l-AKP u
l-UE rigward ir-reviżjoni tat-termini u l-kundizzjonijiet tal-finanzjament
tal-investimenti (il-Kapitoli 1 tal-Anness II ta’ mal-Ftehim ta’ Sħubija
bejn l-AKP u l-KE)
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b’mod partikolari l-Artikolu 209 (2)
flimkien mal-Artikolu 218 (9) tiegħu, 
Wara li kkonsidra l-Ftehim ta’ Sħubija
bejn il-membri tal-Grupp tal-Istati Afrikani, tal-Karibew u tal-Paċifiku
min-naħa l-waħda, u l-Komunità Ewropea u l-Istati Membri tagħha,
min-naħa l-oħra, iffirmat f’Kotonù fit-23 ta’ Ġunju 2000[2], (minn hawn ’il quddiem imsejjaħ
“il-Ftehim ta’ Sħubija bejn l-AKP u l-KE"),
Wara li kkunsidra l-proposta tal-Kummissjoni,
Billi:
(1)(1)   L-Artikolu 100 tal-Ftehim ta' Sħubija jgħid li
l-Annessi Ia, Ib, II, III, IV u VI tal-Ftehim jistgħu jiġu riveduti,
analizzati u/jew emendati mill-Kunsill tal-Ministri ta’ bejn l-AKP u l-UE fuq
il-bażi ta' rakkomandazzjoni min-naħa tal-Kumitat ta' Koperazzjoni
bejn l-AKP u l-UE għall-Finanzjament tal-Iżvilupp.
(2)(2)   Skont l-Artikolu 6b tal-Kapitolu 1 tal-Anness II ta’ mal-Ftehim
ta’ Sħubija bejn l-AKP u l-UE, twettqet evalwazzjoni ta’ nofs it-terminu
dwar l-użu tal-Faċilità ta’ Investiment u tar-riżorsi proprji
tal-BEI fir-reġjun tal-AKP. Waħda mir-rakkomandazzjonijiet li
ġew ippreżentati fl-evalwazzjoni kienet li jiġi ggarantit li
jkun hemm riżorsi supplimentari għall-għotjiet
għall-assistenza teknika.
(3)(3)   Meta wieħed iqis ir-riżultati tal-evalwazzjoni ta’ nofs
it-terminu, l-iskop tar-reviżjoni proposta tal-Anness II ta’ mal-Ftehim
ta’ Sħubija bejn l-AKP u l-KE huwa li l-parti tal-pakkett li hija allokata
għas-sussidji tar-rati tal-imgħax li tista’ tintuża għal
assistenza teknika relatata ma’ proġetti tikber minn 10% għal 15%,
kif definit fl-Artikoli 1(3) u 2(9) tal-Kapitolu 1 tal-Anness II ta’ mal-Ftehim
ta’ Sħubija bejn l-AKP u l-KE.
ADOTTA DIN ID-DEĊIŻJONI:
Artikolu 1
Il-pożizzjoni li għandha
tittieħed mill-Unjoni Ewropea fil-Kunsill tal-Ministri ta’ bejn l-AKP u
l-UE rigward ir-reviżjoni tal-Anness II ta’ mal-Ftehim ta’ Sħubija
bejn l-AKP u l-KE tkun ibbażata fuq l-abbozz ta’ Deċiżjoni
tal-Kunsill tal-Ministri ta’ bejn l-AKP u l-UE, li hu mehmuż. 
Artikolu 2
Wara l-adozzjoni tagħha,
id-Deċiżjoni tal-Kunsill tal-Ministri ta’ bejn l-AKP u l-UE tiġi
ppubblikata f’Il-Ġurnal Uffiċjali tal-Unjoni Ewropea.
Magħmula fi Brussel, 19.3.2012
                                                                       Għall-Kunsill
                                                                       Il-President
ANNESS 
Abbozz
ta’
DEĊIŻJONI
TAL-KUNSILL TAL-MINISTRI TA’ BEJN L-AKP U L-KE
dwar
ir-reviżjoni tat-termini u l-kundizzjonijiet tal-finanzjament
tal-investimenti (il-Kapitolu 1 tal-Anness II ta’ mal-Ftehim ta’ Sħubija
bejn l-AKP u l-KE)
IL-KUNSILL TAL-MINISTRI TA’ BEJN L-AKP U L-UE
Wara li kkunsidra l-Ftehim ta’ Sħubija
bejn il-membri tal-Grupp tal-Istati Afrikani, tal-Karibew u tal-Paċifiku,
min-naħa l-waħda, u l-Komunità Ewropea u l-Istati Membri tagħha,
min-naħa l-oħra, iffirmat f’Kotonù fit-23 ta’ Ġunju 2000[3], kif emendat fil-Lussemburgu
fil-25 ta’ Ġunju 2005[4]
u f’Ugadugu fit-22 ta’ Ġunju 2010[5]
(‘il-Ftehim ta’ Sħubija bejn l-AKP u l-KE’), u partikolarment
l-Artikolu 100 tiegħu,
Billi:
(1)                   
Skont l-Artikolu 6b tal-Kapitolu 1 tal-Anness II
ta’ mal-Ftehim ta’ Sħubija bejn l-AKP u l-KE, twettqet evalwazzjoni ta’ nofs
it-terminu dwar l-użu tal-Faċilità ta’ Investiment u tar-riżorsi
proprji tal-BEI fir-reġjun tal-AKP. Waħda mir-rakkomandazzjonijiet li
ġew ippreżentati fl-evalwazzjoni kienet li jiġi ggarantit li
jkun hemm riżorsi supplimentari għall-għotjiet għall-assistenza
teknika.
(2)                   
Meta wieħed iqis ir-riżultati
tal-evalwazzjoni ta’ nofs it-terminu, l-iskop tar-reviżjoni proposta
tal-Anness II ta’ mal-Ftehim ta’ Sħubija bejn l-AKP u l-KE huwa li l-parti
tal-pakkett allokata għas-sussidji tar-rati tal-imgħax li tista’
tintuża għal assistenza teknika relatata ma’ proġetti tikber
minn 10% għal 15%, kif definit fl-Artikoli 1(3) u 2(9) tal-Kapitolu 1
tal-Anness II ta’ mal-Ftehim ta’ Sħubija bejn l-AKP u l-KE.
IDDEĊIEDA KIF ĠEJ:
Artikolu 1
Il-Kapitolu 1 tal-Anness II ta’ mal-Ftehim
bejn l-AKP u l-KE huwa emendat kif ġej:
1. Fl-Artikolu 1, il-paragrafu 3 huwa
sostitwit b’dan li ġej:
‘Is-sussidji tal-imgħax jistgħu
jiġu kapitalizzati jew jistgħu jintużaw fil-forma ta'
għotjiet. L-ammont tas-sussidju tar-rata tal-imgħax, ikkalkulat
f'termini tal-valur tiegħu fil-mument tat-teħid tas-self, jiġi
impost fil-konfront tal-allokazzjoni tas-sussidju fuq l-imgħax
speċifikat fl-Anness Ib, il-paragrafu 2(c), u jitħallas
direttament lill-Bank. Sa 15% ta' din l-allokazzjoni għas-sussidji għar-rati
tal-imgħax tista' wkoll tintuża biex issostni assistenza teknika
relatata ma’ proġetti fil-pajjiżi tal-AKP’.
2. Fl-Artikolu 2, il-paragrafu 9 huwa
sostitwit b’dan li ġej:
‘Is-sussidji tal-imgħax jistgħu
jiġu kapitalizzati jew jistgħu jintużaw fil-forma ta'
għotjiet. Sa 15% tal-baġit għas-sussidji tar-rati
tal-imgħax jistgħu jintużaw sabiex isostnu għajnuna teknika
relatata ma' proġetti f'pajjiżi tal-AKP’.
Artikolu 2
Din id-Deċiżjoni tidħol
fis-seħħ fil-ġurnata tal-adozzjoni tagħha.
Magħmul fi […], […]
Għall-Kunsill
tal-Ministri ta’ bejn l-AKP u l-UE
Il-President
[1]               ĠU Edizzjoni
Speċjali bil-Malti: Kapitolu 11 Volum 35 P. 3 - 379. Il-Ftehim kif emendat
bil-Ftehim iffirmat fil-Lussemburgu fil-25 ta’ Ġunju 2005 (ĠU L 173M
, 27.6.2006, p. 53–92) u bil-Ftehim iffirmat f’Wagadugu fit-22 ta' Ġunju
2010 (ĠU L 287, 4.11.2010, p. 3).
[2]               ĠU
Edizzjoni Speċjali bil-Malti: Kapitolu 11 Volum 35 P. 3 - 379. Il-Ftehim
kif emendat bil-Ftehim iffirmat fil-Lussemburgu fil-25 ta’ Ġunju 2005
(ĠU L 173M , 27.6.2006, p. 53–92) u bil-Ftehim iffirmat f’Wagadugu fit-22
ta' Ġunju 2010 (ĠU L 287, 4.11.2010, p. 3).
[3]               ĠU Edizzjoni Speċjali bil-Malti: Kapitolu 11
Volum 35 P. 3 - 379. Ftehim kif rettifikat fil-lingwa EN permezz
tal-OJ L 385,29.12.2004,p. 88. Din ir-rettifika ma tirrigwardjax
lill-verżjoni MT.
[4]               ĠU L 168M , 21.6.2006, p.
33–70.
[5]               ĠU L 287,
4.11.2010, p. 3.